
Uznesenie Okresný súd Spišská Nová Ves v právnej veci navrhovateľa A. B., nar. XX.X.XXXX, trvale bytom C., D. XXX/X, A. E. F. E. G. B., H. XX, B. proti manželke, ktorá návrh na rozvod manželstva nepodala I. B., nar. XX.XX.XXXX, trvale bytom C., D. XXX/X, v konaní o rozvod manželstva s prísl., takto rozhodol: Podanie navrhovateľa
odmieta. odôvodnenie:
1. Dňa 10.7.2024 bol na Okresný súd Spišská Nová Ves (ďalej iba ako „súd“) doručený návrh navrhovateľa, ktorým sa domáhal rozvodu jeho manželstva. 2. Súd z dôvodu neúplnosti a nezrozumiteľnosti podania uznesením č. k. 14P/124/2024-4 zo dňa 26.7.2024 uložil navrhovateľovi vyzval žalobcu na odstránenie vád návrhu s tým, že v uznesení uviedol aké vady je potrebné odstrániť a akým spôsobom. Súd tiež navrhovateľa poučil, že ak v lehote určenej súdom podanie v súlade s výzvou súdu nedoplní a neopraví, môže súd jeho podanie (návrh) odmietnuť, ak pre uvedený nedostatok nebude možné v konaní pokračovať. Predmetné uznesenie bolo navrhovateľovi doručené dňa 23.8.2024. 3. Navrhovateľ napriek výzve súdu nereagoval a svoj návrh nedoplnil. 4. Podľa § 129 ods. 1, 2, 3, 4 zákona č. 160/2015 Z. z., Civilný sporový poriadok (ďalej len ako „CSP“), ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. V uznesení podľa odseku 1 súd uvedie, v čom je podanie neúplné alebo nezrozumiteľné a ako ho treba doplniť alebo opraviť a poučí o možnosti podanie odmietnuť. Ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. Ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal. 5. Vzhľadom na to, že navrhovateľ napriek výzve súdu s požiadavkou na odstránenie vád podania i následkoch odmietnutia podania, ktorú prevzal dňa 23.8.2024, vady podania v lehote neodstránil a pre uvedené nedostatky nemožno v konaní pokračovať, súd jeho podanie odmietol. Poučenie:
Proti tomuto rozhodnutiu možno podať odvolanie v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v § 365 odseku 1 CSP, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal.

